Ψάρι, που σερβίρεται ως *Ικιζουκούρι*.
Το **Ικιζουκούρι** (*Ikizukuri*, 生き作り), επίσης γνωστό ως **ικεζουκούρι** (*ikezukuri*, 活け造り), που μεταφράζεται ως «προετοιμασμένο ζωντανό» είναι η προετοιμασία του σασίμι (ωμό ψάρι) από ζωντανά ψάρια. Με αυτή την Ιαπωνική μαγειρική τεχνική, τα πιο δημοφιλή θαλασσινά, που χρησιμοποιούνται, είναι τα ψάρια, αλλά επίσης μπορούν να χρησιμοποιηθούν το χταπόδι, η γαρίδα, το καλαμάρι, το χέλι και ο αστακός. Η πρακτική έχει εγείρει διαφωνίες, που οφείλονται στο γεγονός ότι τα θαλασσινά υποφέρουν, αφού σερβίρονται στους πελάτες ενώ είναι ακόμα ζωντανά.

Προετοιμασία και σερβίρισμα
---------------------------

Το εστιατόριο μπορεί να έχει μία ή περισσότερες δεξαμενές με ζωντανά θαλάσσια ζώα, για να επιλέξει ένας πελάτης. Υπάρχουν διάφορα στυλ στα οποία ένας σεφ μπορεί να σερβίρει το πιάτο, αλλά ο πιο συνηθισμένος τρόπος είναι να σερβιριστεί σε πιάτο με το φιλεταρισμένο κρέας τοποθετημένο πάνω από το σώμα.

Το ψάρι Ικιζουκούρι μπορεί να παρασκευαστεί μόνο με τρεις μαχαιριές από τον σεφ.  Συνήθως τα ψάρια παρουσιάζονται με το κεφάλι ακόμα ολόκληρο, έτσι ώστε οι πελάτες να μπορούν να δουν τις συνεχιζόμενες κινήσεις των βραγχίων. Οι μάγειρες χτυπούν με το πίσω μέρος του μαχαιριού το κεφάλι των ψαριών, για να αναισθητοποιήσουν τα ψάρια. Έτσι καταφέρνουν να ελαχιστοποιήσουν τον πόνο, που νιώθουν τα ψάρια και να μην μειωθεί η ποιότητα του πιάτου. Πολλές φορές τα μάτια των ψαριών καλύπτονται με ύφασμα, για να μειωθεί το στρες και ο πόνος των ψαριών κατά τη διάρκεια προετοιμασίας του πιάτου. Κατά την προετοιμασία δεν αφαιρούνται τα λέπια και δεν καταστρέφονται τα εσωτερικά όργανα των ψαριών. Πολλές φορές η καρδιά του ψαριού χτυπάει και το στόμα του ανοιγοκλείνει.

Νομιμότητα
----------

Το Ικιζουκούρι είναι εκτός νόμου στην Αυστραλία και τη Γερμανία.

Αντίστοιχες τεχνικές
--------------------

Στην Ταϊβάν και την Κίνα υπάρχει ένα δημοφιλές πιάτο με ζωντανό ψάρι, που ονομάζεται ψάρι Γιν-Γιάνγκ. Το ψάρι τηγανίζεται και οι μάγειρες έχουν βρει ένα τρόπο να διατηρούν το ψάρι ζωντανό ενώ το τηγανίζουν, συνήθως κρατώντας το κεφάλι εκτός τηγανιού καλυμμένο με υγρό πανί. Έπειτα σερβίρεται το ψάρι ζωντανό με την προσθήκη μιας σάλτσας. Αυτή η τεχνική έχει καταδικαστεί από πολλούς ανθρώπους καθώς και από φιλοζωικές οργανώσεις.

Εξωτερικοί σύνδεσμοι
--------------------

* Ικιζουκούρι βίντεο στο YouTube.

Παραπομπές
----------

1. 1 2  Demetriou, D. (March 23, 2008). «Japan's ikizukuri fish 'beats with freshness'». The Telegraph.. Ανακτήθηκε στις March 29, 2016.
2. ↑  Nelson, S.C. (August 6, 2012). «Live lobster writhes on a dinner plate: Controversial Ikizukuri is freshest food available». Huffington Post UK.. Ανακτήθηκε στις March 29, 2016.
3. ↑  contributor, a featured (5 Σεπτεμβρίου 2022). «Ikizukuri: As Fresh As Seafood Can Get». *US Represented* (στα Αγγλικά). Ανακτήθηκε στις 27 Νοεμβρίου 2022.
4. ↑  曽根田憲三· ブルースパーキンス (25 Νοεμβρίου 2006). *シンプルな英語で日本を紹介する*. ベレ出版. ISBN 978-4-86064-137-5.
5. ↑  Solar, I.I. (June 21, 2014). «Ikizukuri — For some, seafood that is 'too fresh' to eat». Digital Journal. Αρχειοθετήθηκε από το πρωτότυπο στις 2016-04-12.. Ανακτήθηκε στις March 29, 2016.
6. ↑  uminchuproject. «Ikizukuri: live sashimi». *Tumblr*. Ανακτήθηκε στις 27 Νοεμβρίου 2022.
7. ↑  Moran, M. (June 16, 2007). «Microtrends: Ikizukuri». *The Times*.. Ανακτήθηκε στις March 29, 2016.
8. ↑  «7 πολύ παράξενα φαγητά του κόσμου για σούπερ τολμηρούς». *www.olivemagazine.gr* (στα Αγγλικά). 10 Ιουλίου 2015. Ανακτήθηκε στις 27 Νοεμβρίου 2022.

|  |  |
| --- | --- |
| 

|  |
| --- |
| * Πύλη:Ιαπωνία
 |

 |